Un bărbat a fost arestat după ce a apelat de 27.000 de ori Poliția, în decurs de două luni.
Un francez a fost arestat la Lyon, după ce ar fi sunat de 27.000 de ori la Poliție și Jandarmerie în decurs de două luni. Bărbatul este acuzat de hărțuirea oamenilor legii, cărora le-ar fi adresat injurii prin telefon. În urma unei expertize psihiatrice, bărbatul avea discernământ în momentul comiterii faptelor.
Un bărbat a fost arestat sub suspiciunea că a hărțuit poliția franceză și a efectuat 27.000 de telefoane în mai puțin de două luni. În vârstă de 47 ani, francezul este acum este acuzat de hărțuirea oamenilor legii, cărora le-ar fi adresat injurii prin telefon. Bărbatul nu este cunoscut de autoritățile din Hexagon pentru "fapte similare" și a fost arestat într-un hotel de la periferia oraşului Lyon, potrivit Euronews.Suspectul ar fi apelat 14 departamente diferite de Poliție și Jandarmerie din toată țara în perioada 7 aprilie – 18 mai. Multe dintre apelurile sale conțineau "observații de natură sexuală adresate oficialităților de sex feminin, uneori insultându-le", a spus poliția franceză.O expertiză psihiatrică a suspectului realizată după ce a fost arestat arată că bărbatul avea discernământ în momentul comiterii faptelor.Bărbatul şi-a recunoscut faptele, însă nu a fost în măsură să le explice și urmează să fie trimis în judecată.